### | | | | --- | --- | | | | | --- | | **Byråd** 31. oktober 2017 Sagsnr. Dok.nr. 710-2017-231720 Sagsbehandler DPCMHO | | 120.                Ligestillingsredegørelse 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Ligestillingslovens § 5a |

**SAGENS INDHOLD**

Efter ligestillingslovens § 5a skal alle kommuner hvert
andet år udarbejde en ligestillingsredegørelse, som skal sendes til ministeren
for ligestilling. Ligestillingsredegørelsen skal ifølge ligestillingsloven
vedtages af Byrådet, inden den sendes til ministeren for ligestilling.

Formålet med ligestillingsredegørelserne er at gøre status
for ligestillingsindsatsen og indsamle god praksis som inspiration til det
videre arbejde med ligestilling, både inden for personaleområdet og
kerneopgaverne.

Resultaterne fra årets ligestillingsredegørelser vil blive
offentliggjort på hjemmesiden [www.ligestilling.dk](http://www.ligestilling.dk/)
i foråret 2018. Når resultaterne foreligger, vil de enkelte kommuner udover
selve ligestillingsredegørelsen få tilsendt en statusoversigt, der sammenligner
kommunens egen indsats med samtlige andre kommuners indsats gennem et
ligestillingsindeks.

Ligestillingsredegørelse 2017 beskriver perioden 1. november
2015 til 31. oktober 2017. Ligestillingsredegørelsen er udarbejdet på baggrund
af de officielle tal fra Kommunernes og Regionernes Løndatakontor. Endvidere er
redegørelsen udarbejdet ud fra [adresse] personalepolitik.

Der er udarbejdet en ligestillingsredegørelse i [adresse]
Kommune i henholdsvis 2009, 2011, 2013, 2015 og 2017.

**VURDERING**

I [adresse] indgår arbejdet med ligestilling mellem
kønnene som en integreret del af kommunens personalepolitik. [adresse]
har ikke formuleret en selvstændig ligestillingspolitik, der alene sigter på
ligestilling mellem kønnene.

Af personalepolitikken fremgår, at det er kommunens
målsætning at tilstræbe ligestilling for alle ansatte uanset køn, handicap,
etnisk baggrund eller religion. Alle skal gives ligeværdige arbejdsvilkår og
udviklingsmuligheder. Ledige stillinger besættes med den bedst
kvalificerede ansøger såvel på det faglige som på det menneskelige niveau.

I 1. kvartal 2017 er det totale antal medarbejdere i
Favrskov Kommune fordelt med 79 % kvinder og 21 % mænd. Til sammenligning var
den procentvise fordeling i 2015 80 % kvinder og 20 % mænd. Landsgennemsnittet
er fordelt med 76 % kvinder og 24 % mænd.

Den kønsmæssige fordeling af direktører, chefer og ledere i
Favrskov Kommune i 2017 er 66 % kvinder og 34 % mænd.

I [adresse] er der ikke iværksat særlige tiltag for
at ændre på kønsfordelingen. Rekruttering af medarbejdere i [adresse]
sker altid efter en vurdering af faglige og personlige kompetencer set i forhold
til det konkrete job.

I ligestillingsredegørelsen indgår en opgørelse fra
Kommunernes og Regionernes Løndatakontor om antallet af medarbejdere (årsværk)
fordelt på forskellige stillingskategorier. Heraf fremgår det, at [adresse]
Kommunes medarbejderresurser samlet udgør 3.082 årsværk. Til sammenligning kan
det oplyses, at Favrskov Kommune har ca. 3.830 medarbejdere. Det skyldes bl.a.,
at en relativt stor andel af kommunens medarbejdere er ansat på deltid.

**ØKONOMI**

Der er ingen økonomiske konsekvenser.

**INDDRAGELSE**

Efter Byrådets vedtagelse vil Favrskov Kommunes
ligestillingsredegørelse blive offentliggjort på kommunens hjemmeside.

**INDSTILLING**

Kommunaldirektøren indstiller til Byrådet:

1.    At
ligestillingsredegørelsen 2017 godkendes.

**BESLUTNING**

***Økonomiudvalget, 25. oktober 2017:***

Fraværende:Inga Sørensen, Esben Madsen

Indstilles godkendt.

**Bilag**

|  |  |
| --- | --- |
| Ligestillingsredegørelse 2017 | 710-2017-178373 |